Ellingsrud har doktorgrad i fysikk fra Universitetet i Trondheim NTH, Cand Mag graden i fysikk også fra universitetet i Trondheim AVH og er utdannet som elektroingeniør ved Oslo Ingeniør Høyskole OIH. Ellingsrud arbeidet som serviceingeniør i IBM og Norsk Data i perioden 1977 – 1981 før han begynte å studere i Trondheim. Etter endte studier jobbet han en kort periode for SINTEF og Allforsk før han startet som forsker ved Statoil sitt forskningssenter på Rotvoll i Trondheim i 1992. Fra oppstarten med doktorgraden i 1986 og frem til 1991 var Ellingsrud også med på å utvikle avanserte optiske måleinstrumenter til å detektere meget små akustiske vibrasjoner. Arbeidet ble gjort som deltidsansatt i firmaet Conspectum AS.